section_heading: Korištenje
paragraph_text: 1926. godine Ramón Franco postao je španjolski nacionalni heroj kad je s Dornierom Plus Ultra preletio atlantik. Njegov kopilot bio je Julio Ruiz de Alda Miqueleiz a ostalu posadu sačinjavali su Teniente de Navio (poručnik ratne mornarice) Juan Manuel Duran i mehaničar Pablo Rada. Avion je 22. siječnja poletio s Palos de la Frontera u Huelvau (Španjolska) a u Buenos Aires sletio je 26. siječnja uz zaustavljanje kod Gran Canaria, Cape Verdea, Pernambucoa, Rio de Janeira i Montevidea. Udaljenost od 10.270&nbsp;km savladana je za 59 sati i 39 minuta. Događaj je zabilježen u svim većim svjetskim novinama uz opasku kako se radi avionu i tehničkoj stručnost iz inozemstva. Ipak posada je glamurozno hvaljena u španjolskom govornom području a na trgu Plaza de Colon u Madridu okupilo se više tisuća ljudi kako bi proslavili ovaj uspjeh. Portugalski vojni pilot Sarmento de Beires i njegova posada su s Do J (Argos) 17. ožujka 1927. uspješno završili prvi noćni let preko južnog Atlantika. Let je započeo u Portugalskoj Gvineji a završio u Brazilu.